Knut Bache

Knut Bache (født 20. juni 1918 i Buenos Aires, død 7. mai 1944) var en norsk jockey og flyger.

Før andre verdenskrig var Bache en av landets ledende amatørjockeyer, med over 70 løpsseire. Han var amatørchampion fem ganger, og mestvinnende rytter på Øvrevoll i 1937.

I 1941 kom han til Little Norway i Toronto og gjennomgikk flygeropplæring, før han ble beordret til 331 skvadron i juni 1942. Etter en hvileperiode som instruktør fra september 1943 til mars 1944, var han tilbake ved 331 skvadron, der han fløy til han omkom etter å ha blitt truffet av luftvernild over Frankrike 7. mai samme år.

For sin innsats under andre verdenskrig, ble Bache tildelt blant annet St. Olavsmedaljen med ekegren og Distinguished Flying Cross.

Referanser 

St. Olavsmedaljen med ekegren
Distinguished Flying Cross
Norske ryttere
Norske flyvere fra andre verdenskrig
Fødsler i 1918
Dødsfall i 1944